open-index/open-wikipedia-markdown huggingface dataset:
Յուրի Մյուլդեր

**Յուրի Մյուլդեր** (; ), նիդերլանդացի ֆուտբոլիստ և մարզիչ, խաղացել է հարձակվողի դիրքում։

## Կարիերա
### Ակումբային
Յուրի Մյուլդերը սկսել է խաղալ ՍԴՕ «Բյուսում»-ի և «Այաքս»-ի երիտասարդական ակադեմիաներում։ Մյուլդերը 2 մրցաշրջան է անցկացրել «Ադելարս» սիրողական թիմում։ 21 տարեկանում Մյուլդերը նորամուտը նշել է Նիդերլանդների առաջնությունում՝ խաղալով «Տվենտե»-ում։ Երկրորդ մրցաշրջանում նա առաջնությունում խփել է 18 գոլ, ինչը թույլ է տվել նրա ակումբին ավարտել առաջնությունը 6-րդ հորիզոնականում։

1993 թվականին Մյուլդերը տեղափոխվել է գերմանական «Շալկե 04»։ 1993 թվականի օգոստոսի 7-ին նա նորամուտը նշել է Գելզենկիրխենի ակումբում։ «Կնապենների» համար հաղթական 1996/97 ՈՒԵՖԱ-ի գավաթում Մյուլդերը խփել է 3 գոլ, այդ թվում՝ գոլ կիսաեզրափակչում՝ իսպանական «Վալենսիային»։

2001 և 2002 թվականներին հոլանդացին ակումբի հետ նվաճել է Գերմանիայի գավաթը։ Մյուլդերը կարիերան ավարտել է 2001/02 մրցաշրջանի ավարտին՝ 33 տարեկանում։

### Հավաքականում
Յուրի Մյուլդերը Նիդերլանդների հավաքականում անցկացրել է 9 հանդիպում և խփել 3 գոլ։ 1994 թվականի նոյեմբերի 16-ին Մյուլդերը նորամուտը նշեց հավաքականում։ Հոլանդացին մասնակցել է 1996 թվականի Եվրոպայի առաջնությանը, որտեղ խաղացել է ընդամենը 40 րոպե (հաշվի առնելով լրացուցիչ ժամանակը) քառորդ եզրափակիչում Ֆրանսիայի հավաքականի դեմ խաղում։

### Մարզչական
2008 թվականի ապրիլին Մյուլդերը «Շալկե 04»-ի իր նախկին թիմակից Մայք Բյուսկենսի հետ միասին նշանակվել է Գելզենկիրխենի ակումբի մարզչի պաշտոնակատար՝ Միրկո Սլոմկայի հեռացումից հետո Իրավիճակը կրկնվել է 2009 թվականին, երբ Մյուլդերը, Օլիվեր Ռեկը և Մայք Բյուսկենսը «կոբալտների» մարզչի պաշտոնում փոխարինել են Ֆրեդ Ռյուտենին:

2011/12 մրցաշրջանից Մյուլդերը եղել է «Տվենտեի» գլխավոր մարզիչ Սթիվ Մակլարենի օգնականը։ Մյուլդերի պայմանագիրը խզվել է 2015 թվականի մարտի 23-ին՝ ակումբի ֆինանսական դժվարությունների պատճառով։ Մի քանի տարի անց՝ 2021 թվականի մայիսի 5-ին, հայտարարվել է, որ Մյուլդերը կմտնի «Շալկե 04»-ի դիտորդական խորհուրդ: 2024 թվականի նոյեմբերի 5-ին հայտարարվել է, որ Մյուլդերը դադարեցնում է իր գործունեությունը ակումբի դիտորդական խորհրդում և դառնում է «Շալկե 04»-ի ժամանակավոր մարզական տնօրեն: Դեկտեմբերի 11-ին հայտնի դարձավ, որ Մյուլդերը մինչև մրցաշրջանի ավարտը կմնա մարզական տնօրենի պաշտոնում:

## Անձնական կյանք
Յուրի Մյուլդերը նիդերլանդական «Այաքսի» և բելգիական «Անդերլեխտի» նախկին խաղացող Յան Մյուլդերի որդին է։

Բացի ֆուտբոլիստի և մարզչի իր կարիերայից, Մյուլդերը աշխատել է որպես սպորտային մեկնաբան NOS TV-ում։

## Ծանոթագրություններ

## Արտաքին հղումներ

* Ֆուտբոլիստի խաղերի վիճակագրությունը ''Beijen.net'' կայքում

 
Կատեգորիա:Նիդերլանդների հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տվենտեի ֆուտբոլիստներ
Կատեգորիա:Շալկե 04-ի ֆուտբոլիստներ
Կատեգորիա:Հոլանդացի ֆուտբոլային մարզիչներ
Կատեգորիա:Հոլանդացի ֆուտբոլիստներ
Կատեգորիա:Այաքսի ֆուտբոլիստներ
Շահաբաժնի վճարման հարաբերակցություն

**Շահաբաժնի վճարման հարաբերակցություն** (), այն բաժինն է ընկերության զուտ շահույթից, որը բաժանվում է բաժնետերերին որպես դիվիդենտ։

: \mbox{Դիվիդենտի վճարման հարաբերակցություն}=\frac{\mbox{Դիվիդենտներ}}{\mbox{Նույն ժամանակահատվածի զուտ շահույթ}}

Եկամտի այն մասը, որը չի վճարվում ներդրողներին, մնում է որպես ներդրում՝ ապագա եկամտի աճ ապահովելու համար։ Բարձր ընթացիկ եկամտով և սահմանափակ կապիտալ աճով հետաքրքրված ներդրողները նախընտրում են բարձր շահաբաժնի վճարման հարաբերակցություն ունեցող ընկերություններ։ Սակայն կապիտալի աճով հետաքրքրված ներդրողները կարող են նախընտրել ավելի ցածր հարաբերակցություն, քանի որ կապիտալի շահույթների վրա հարկը ավելի ցածր է։ Արագ աճող ընկերությունները իրենց սկզբնական փուլում սովորաբար ունեն ցածր կամ զրոյական շահաբաժնի հարաբերակցություն։ Քանի որ դրանք ընդլայնվում են, հակված են եկամտի ավելի մեծ մասը վերադարձնել ներդրողներին։ Շահաբաժնի վճարման հարաբերակցությունը հաշվարկվում է որպես՝ DPS/EPS։ Որտեղ DPS-ը շահաբաժին մեկ բաժնետոմսի համար, EPS-ը՝ շահույթը մեկ բաժնետոմսի համար։

Ըստ Ուոլթեր Թ. Հարիսոնի «Ֆինանսական հաշվապահություն» գրքի՝ հարաբերակցության հաշվարկը հետևյալն է․

\mbox{Վճարման հարաբերակցություն}=\frac{\mbox{Շահաբաժիններ– Նախընտրելի բաժնետոմսերի շահաբաժիններ}}{\mbox{Զուտ եկամուտ}}

\mbox{Շահաբաժնի եկամտաբերություն}={\mbox{Եկամտաբերություն}}\times{\mbox{Շահաբաժնի վճարման հարաբերակցություն}}

\begin{array}{lcl}
 \mbox{Ընթացիկ շահաբաժնի եկամտաբերություն} & = & \frac{\mbox{Տարեկան ամենավերջին շահաբաժին}}{\mbox{Բաժնետոմսերի ընթացիկ գին}}     \\
        & = & \frac{\mbox{Շահաբաժնի վճարման հարաբերակցություն}\times \mbox{1 բաժնետոմսի շահույթ վերջին տարվա ընթացքում}}{\mbox{Բաժնետոմսերի ընթացիկ գին}} \\
        \end{array}


Ի հակադրություն՝ Գին/Եկամուտ հարաբերակցությունը (P/E) հավասար է Գին/Շահաբաժին հարաբերակցությանը բազմապատկած շահաբաժնի վճարման հարաբերակցությամբ (DPR)։

## Բաժնետոմսերի հետգնման հետևանքները
Որոշ ընկերություններ շահաբաժինների փոխարեն նախընտրում են բաժնետոմսերի հետգնումը, ինչի դեպքում շահաբաժնի վճարման հարաբերակցությունը դառնում է պակաս իմաստալից։ Այդ իրավիճակում կարելի է կիրառել ընդլայնված վճարման հարաբերակցություն, որի բանաձևն է՝

\mbox{Ընդլայնված վճարման հարաբերակցություն}=\frac{\mbox{Շահաբաժիններ + Հետգնումներ}}{\mbox{Նույն ժամանակահատվածի զուտ եկամուտ}}

## Պատմական տվյալներ
S&P 500-ի տվյալները վերցված են Eaton Vance-ի 2006 թվականի հրապարակումից։ Վճարման հարաբերակցությունը ժամանակի ընթացքում աստիճանաբար նվազել է՝ 1940-ականներին գործող շահույթի մոտ 90%-ից մինչև վերջին տարիներին մոտ 30%։

Փոքր, աճող ընկերությունների համար միջին շահաբաժնի վճարման հարաբերակցությունը կարող է լինել մինչև 10%։

## Տես նաև
* Դիվիդենդ
* Ներդրումների կառավարում
* Ֆինանսական հարաբերակցություններ
* Ֆինանսական հաշվետվություն

## Ծանոթագրություններ

Կատեգորիա:Արժեթղթերի շուկա
Կատեգորիա:Բաժնետիրական ընկերություններ
Կատեգորիա:Հաշվապահական հաշվետվություն
Կատեգորիա:Ներդրումներ
Կատեգորիա:Տնտեսական վերլուծություն
Կատեգորիա:Ֆինանսական տերմիններ
Մեսի կամուրջ

**Մեսի կամուրջ** (), կամուրջ Ալբանիայի հյուսիսարևմտյան հատվածում գտնվող Մես գյուղում։ Գտնվում է Շկոդերից մոտ 5 կիլոմետր հյուսիս-արևելք։ Պոստրիբեի մշակույթին բնորոշ հուշարձաններից մեկն է։ Ներկայումս այն դարձել է զբոսաշրջային վայր և ողջ աշխարհից հազարավոր զբոսաշրջիկներ ամեն տարի այցելում են տեսնելու այն։ Օտարերկրացիների համար կամրջի ճարտարապետությունն ինքնատիպ է՝ կլոր հարթ քարերով և քարե սալերով։ Շրջակա միջավայրը կամրջին տալիս է առավել գեղատեսիլ տեսք։ Ալբանիայի զարգացման հիմնադրամը ներդրել է 13 միլիոն ալբանական լեկ, ինչը հնարավորություն տվեց կամուրջը դարձնել անցանելի։ Վերանորոգումից հետո զբոսաշրջիկները կարողանում են քայլել կամրջի վրայով։ Մինչ այդ այն անանցանելի էր։

Կառուցվել է 18-րդ դարում՝ մոտավորապես 1770 թվականին օսմանյան փաշա Քարա Մահմուդ Բուշաթիի կողմից։ Իրար է կապում Քիր գետի երկու ափերը։ Կամուրջը բաժանված է երկու հատվածներից։ Առաջինը ներառում է միայն կենտրոնում գտնվող կամարն ու դրան մոտ գտնվողը, իսկ երկրորդ հատվածը բաղկացած է մնացած 11 կամարներից։ Կամրջի կառուցման նպատակը Շկոդեր քաղաքը Դրիշտիին և Ալբանիայի հյուսիսում գտնվող մյուս քաղաքներին կապելն էր։

Երկարությունը 108 մետր է, լայնությունը՝ 3,4 մետր, իսկ բարձրությունը՝ 12,5 մետր։ Կամուրջն ունի 13 կամար։ Այն տարածաշրջանում օսմանյան ոճի ամենաերկար կամուրջներից մեկն է։ Կամուրջը գտնվում է այն ճանապարհին, որն անցնում է Քիրի հովտով, այնտեղից էլ դեպի Պրիշտինա։

Ներկայումս կամուրջի գոյությունը վտանգված է, քանի որ ժամանակի ընթացքում այն մեծապես տուժել է ջրհեղեղներից, որոնք մեծ վնաս են հասցրել հատկապես աջ հատվածում գտնվող կամարներին՝ առաջացնելով ճաքեր։

## Պատկերասրահ

Puente de Mes, Mes, Albania, 2014-04-18, DD 04.JPG
Puente de Mes, Mes, Albania, 2014-04-18, DD 06.JPG
Puente de Mes, Mes, Albania, 2014-04-18, DD 07.JPG
Puente de Mes, Mes, Albania, 2014-04-18, DD 08.JPG
Shkodra – Way to Skreli (W Le Queux).jpg|Մեսի կամուրջը 1906 թվականին։


## Ծանոթագրություններ

## Արտաքին հղումներ

* ALBANIA-The Mesi Bridge at Shkodra on the Kir river

Կատեգորիա:Ալբանիայի կամուրջներ
Իրենա Նալեպա

**Իրենա Մարիա Նալեպա** (լեհերեն՝ Irena Maria Nalepa.  iˈrɛ.na ma.rja naˈlɛ.pa. ), լեհ նյարդաբան, դեղագետ և կենսաքիմիկոս, բժշկական գիտությունների դոկտոր, Լեհաստանի գիտությունների ակադեմիայի դեղագիտության ինստիտուտի պրոֆեսոր:

Ավարտել է Յագելոնյան համալսարանը, որտեղ էլ 1980 թվականին պաշտպանել է «Հոգեմետ դեղամիջոցների ազդեցությունը C-կինազի և առնետների գլխուղեղի կեղևի երկրորդային փոխանցման համակարգերի փոխազդեցության վրա» թեմայով իր պատրաստած դոկտորական ատենախոսությունը: 2004 թվականին ստացել է լիարժեք պրոֆեսորական կոչում: Եղել է Լեհական նյարդաբանական հետազոտությունների ընկերության քարտուղար և փոխնախագահ:

Ներկայումս Լեհաստանի գիտությունների ակադեմիայի դեղագիտության ինստիտուտի պրոֆեսոր է, այդ ինստիտուտի փոխնախագահ և ուղեղի կենսաքիմիայի բաժանմունքի վարիչ,  *Wszechświat* հանրամատչելի գիտական ամսագրի գիտխորհրդի նախագահ, Լեհաստանի գիտությունների ակադեմիայի նյարդաբանության կոմիտեի փոխնախագահ:

## Ծանոթագրություններ

Կատեգորիա:Լեհ գիտնականներ
Կատեգորիա:Լեհ կին քիմիկոսներ
Լևոն XIV

**Հռոմի պապ Լևոն XIV** (, , ), )․ ավազանի անունը **Ռոբերտ Ֆրենսիս Պրևոսթ** **(****)**) կաթոլիկ եկեղեցու գլուխն է և Վատիկան քաղաք-պետության միապետը 2025 թվականի մայիսի 8-ից։ Նա 2023 թվականից ի վեր եղել է եպիսկոպոսների դիկաստերիայի պրեֆեկտը և Լատինական Ամերիկայի Հայրապետական հանձնաժողովի նախագահը։ Նախկինում նա 2015-2023 թվականներին ծառայել է որպես Պերուի Չիկլայոյի եպիսկոպոս, իսկ 2001-2013 թվականներին՝ Սուրբ Ավգուստինոսի միաբանության նախկին գեներալ։ 2015 թվականին կարդինալ Պրևոսթը դարձել է Պերուի քաղաքացի, ինչը հաստատվել է Պերուի քաղաքացիական գրանցամատյանում։ 2025 թվականի մայիսի 8-ին նա ընտրվել է Հռոմի պապ՝ ընտրելով ***Լևոն XIV*** պապական անունը՝ դառնալով Հյուսիսային Ամերիկայում ծնված առաջին պապը։

Ծնվել է Չիկագոյում, Պրևոսթն իր կարիերայի վաղ շրջանն անցկացրել է այնտեղ՝ աշխատելով Ավգուստինոսի միաբանությունում։ Նա ծառայել է Պերուում 1985-1986 թվականներին և 1988-1998 թվականներին որպես ծխական հովիվ, թեմական պաշտոնյա, հոգևոր ճեմարանի ուսուցիչ և ադմինիստրատոր։ Պրևոսթը կարդինալ է նշանակվել 2023 թվականին։ 2023 թվականին Հռոմի պապ Ֆրանցիսկոսը Պրևոսթին նշանակել է եպիսկոպոսների դիկաստերիայի պրեֆեկտ, ինչը բարձրացրել է նրա հեղինակությունը որպես պապական պաշտոնի հավանական թեկնածու։ Ֆրանցիսկոսի մահից հետո Պրևոսթն համարվել է *[[պապաբիլ]] (**),* որ 2025 թվականի պապական կոնկլավի ժամանակ պապի պաշտոնում ընտրվելու առաջատար թեկնածուներից մեկն է եղել։

Հռոմի պապ է ընտրվել  2025 թվականի մայիսի 8-ին՝ պապական կոնկլավի ժամանակ։

## Ծանոթագրություններ

Կատեգորիա:20-րդ դարի ամերիկացիներ
Կատեգորիա:Ապրող անձինք
Կատեգորիա:Կրոնական առաջնորդներ այբբենական կարգով
Կատեգորիա:Հռոմի պապեր
Կատաժինա Խալասինսկա-Մացուկով

**Կատաժինա Խալասինսկա-Մացուկով** (լեհերեն՝ Katarzyna Chałasińska-Macukow. ), լեհ ֆիզիկոս, Վարշավայի համալսարանի պրոֆեսոր: 2005 թվականին և այնուհետև 2008-ին ընտրվել է Վարշավայի համալսարանի ռեկտոր: Վարշավայում գործող  Collegium Invisibile ակադեմիական ընկերության գիտխորհրդի նախագահն է միաժամանակ՝ այդ նույն թվականից:

## Կենսագրություն
Կատաժինան լեհ հասարակագետ Յոզեֆ Խալասինսկու դուստրն է և քիմիկոս Գժեգոժ Խալասինսկու քույրը: Ավարտել է Վարշավայի Կլեմենտինա Հոֆմանովայի անվան ավագ դպրոցը, ապա Վարշավայի համալսարանի ֆիզիկայի ֆակուլտետը, 1970-1974 թթ. աշխատել Վարշավայի տեխնոլոգիական համալսարանի ֆիզիկայի ինստիտուտում: Այնուհետև (մինչև 1980 թվականը) աշխատել է մայր բուհի փորձարարական ինստիտուտում, որտեղ էլ 1979 թվականին հաջողությամբ պաշտպանել է իր դոկտորական ատենախոսությունը: 1980 թվականից աշխատել է երկրաֆիզիկայի ինստիտուտում: 1992 թվականին դարձել է դոցենտ, իսկ 1997 թվականին՝ լրիվ պրոֆեսոր: Լեհաստանի նախագահի որոշմամբ՝ 1997 թվականի նոյեմբերի 20-ին ստացել է նաև պրոֆեսորի գիտական ​​կոչում: 1982-1983 թվականներին դոցենտի կոչումով աշխատել է Կանադայի Քվեբեկ քաղաքի Լավալի համալսարանում:

Գիտական ​​և մանկավարժական գործունեությունից բացի, նա զբաղվում է ակադեմիական աշխարհի մշակութային զարգացմամբ՝ լինելով Վարշավայի համալսարանի հիբրիդային թատրոնի և ակադեմիական թատրոնի հովանավոր:

2011 թվականին պարգևատրվել է Լեհաստանի վերածննդի շքանշանի սպայական խաչով:

## Ծանոթագրություններ

Կատեգորիա:Լեհ գիտնականներ
Կատեգորիա:Կին գիտնականներ
Կատեգորիա:Պատվո լեգեոնի շքանշանի ասպետներ
Աֆղանստանի գեղեցկության սրահներ

**Աֆղանստանի գեղեցկության սրահներ** (), փոքր բիզնեսներ, որոնց գործունեությունը արգելվել է թալիբների կողմից 1996 և 2023 թվականներին։

## Նախապատմություն
2023 թվականի սկզբին Աֆղանստանում գործել են հազարավոր գեղեցկության սրահներ։ Գեղեցկության սրահները Աֆղանստանում կանանց համար զբաղվածության քիչ հնարավորություններից մեկն են եղել։

## Պատմություն
Գեղեցկության սրահները արգելված են եղել թալիբների կողմից 1996-2001 թվականներին և վերաբացվել են 2001 թվականի սեպտեմբերի 11-ին տեղի ունեցած ահաբեկչական հարձակումի հետո։

2021 թվականին իշխանության գալուց հետո թալիբները արգելել են տղամարդկանց մուտքը գեղեցկության սրահներ։ Գեղեցկության սրահները 2023 թվականին արգելվել են Աֆղանստանի Արժանապատվության և Առաքինության նախարարության կողմից, որը հրահանգել է բոլոր նման բիզնեսներին դադարեցնել գործունեությունը մինչև 2023 թվականի օգոստոսի 2-ը։ Քաբուլում 2023 թվականի հուլիսի 19-ին՝ մոտ 50 կին բողոքի ցույց է անցկացրել արգելքի դեմ։

## Տես նաև
* Աֆղանստանի տնտեսությունը
* Կանայք Աֆղանստանում

## Ծանոթագրություններ

Կատեգորիա:Աֆղանստանի տնտեսություն
Կատեգորիա:Կանայք Աֆղանստանում
Նատալյա Կալուցկա

**Նատալյա Կալուցկա** (լեհերեն՝ Natalia Kałucka. ), լեհ ժայռամագլցուհի մարզիկ, ով մասնագիտացել է ճեպամագլցման մրցաձևում (competition speed climbing): Նվաճել է աշխարհի, Եվրոպայի առաջնությունների և Եվրոպական խաղերի չեմպիոնուհու, ինչպես նաև համաշխարհային խաղերի փոխչեմպիոնուհու տիտղոսները: Նա ոսկե մեդալներ է նվաճել 2021 թվականին կայացած աշխարհի առաջնության, 2024 թվականին անցկացված Եվրոպայի առաջնության, 2023 թվականին կայացած Եվրոպական խաղերի *կանանց ճեպամագլցում* մրցաձևում: Նատալյայի երկվորյակ քույրը՝ Ալեքսանդրա Կալուցկան նույնպես ժայռամագլցորդուհի է և առավել հաջող է հանդես գալիս նույն՝ *ճեպամագլցում* մրցաձևի մրցումներում:

## Ձեռքբերումներ
### Աշխարհի առաջնություններ

### Եվրոպայի առաջնություններ

## Ծանոթագրություններ

## Արտաքին հղումներ
* Профиль на сайте Международной федерации скалолазания

Կատեգորիա:Աշխարհի չեմպիոններ
Կատեգորիա:Եվրոպական խաղերի չեմպիոններ
Կատեգորիա:Եվրոպայի չեմպիոններ
Կատեգորիա:Լեհ մարզիկներ
Կատեգորիա:Մարզուհիներ
Ռայնա Տալինսկա

**Ռայնա Իլիևա Կիրչևա-Տալինսկա** (. ), թատրոնի բուլղարացի դերասանուհ:

## Կենսագրություն
Ռայնա Տալինսկան ծնվել է 1888 թվականի փետրվարի 24-ին Վառնայում։ Միջնակարգ և բարձրագույն կրթություն ստացել է Բուլղարիայի մայրաքաղաք Սոֆիայում. ավարտել է Սոֆիայի համալսարանի պատմության և բանասիրության ֆակուլտետը։ 1907 թվականին մեկնել է Բեռլին, ընդունվել գերմանացի դերասան Էմանուել Ռայխերի բացած դրամատիկական դպրոցը։

Տալինսկայի բեմական դեբյուտը եղել է Լուիզա Միլլերի դերը Ֆրիդրիխ Շիլլերի «Սեր և խարդավանք» պիեսում։ Բուլղարիայի ազգային թատրոնում նա առաջին անգամ դերակատարումով հանդես է եկել 1909 թվականին՝ մարմնավորելով Թամարայի կերպարը Իվան Վազովի «Բորիսլավ» պիեսում։ Տալինսկան Ազգային թատրոնի թատերախմբի անդամ է մնացել ավելի քան քսան տարի՝ 1909-ից մինչև 1930 թվականը։ Նրա առավել նշանակալի դերերից են՝

* Ֆերգովան՝ Յորդան Յովկովի «Միլիոնատեր» պիեսում,
* Նատաշան՝ Անտոն Չեխովի «Երեք քույր» պիեսում, 
* Անյան՝ Անտոն Չեխովի «Բալենու այգի» պիեսում
* Աննա Անդրեևնան՝ Նիկոլայ Գոգոլի «Ռևիզոր» պիեսում
* Միսիս Քուիքլին՝  Ուիլյամ Շեքսպիրի «Հենրի IV» պիեսում,
* Ռադան՝ Պետկո Տոդորովի «Որմնադիրներ» պիեսում: 

Տալինսկան մահացել է Սոֆիայում 1954 թվականի փետրվարի 12-ին՝ 65 տարեկան հասակում:

## Ծանոթագրություններ

Կատեգորիա:20-րդ դարի դերասանուհիներ
Կատեգորիա:Բուլղարացի դերասանուհիներ
Կատեգորիա:Թատրոնի դերասաններ
Լաչեզարա Ստոևա

**Լաչեզարա Ստոևա** (. ), բուլղարացի դիվանագետ, Միավորված ազգերի կազմակերպությունում Բուլղարիայի մշտական ներկայացուցիչ, ՄԱԿ-ի տնտեսական և սոցիալական խորհրդի 78-րդ նախագահ (2022—2023):

## Կենսագրություն
Ստոևան Սոֆիայի Սուրբ Կլիմենտ Օխրիդցու անվան համալսարանում ուսումնասիրել է քաղաքագիտություն, Լոնդոնի տնտեսագիտության և քաղաքագիտության դպրոցում՝ եվրոպական քաղաքականություն ու կառավարում և երկու հաստատությունից էլ ստացել է մագիստրոսի աստիճան։

2002 թվականից աշխատել է Բուլղարիայի արտաքին գործերի նախարարությունում։ 2012-2013 թվականներին ղեկավարել է Միջազգային զարգացման համագործակցության վարչությունը, իսկ 2013-2014 թվականներին՝ սպառազինությունների վերահսկման և չտարածման վարչությունը:

2016-ից 2019 թվականներին Ստոևան զբաղեցրել է Բուլղարիայի մշտական ​​ներկայացուցչի տեղակալի պաշտոնը Միավորված Ազգերի Կազմակերպությունում (նախկինում՝ ժամանակավոր տեղակալ), ապա ղեկավարել է Միավորված Ազգերի Կազմակերպության տնտեսական, ֆինանսական և վարչական հարցերի դեպարտամենտը  Բուլղարիայի արտաքին գործերի նախարարությունում։

2021 թվականից նա Բուլղարիայի մշտական ​​ներկայացուցիչն է Միավորված Ազգերի Կազմակերպությունում։ 2022 թվականին մեկ տարով ընտրվել է ՄԱԿ-ի Տնտեսական և սոցիալական խորհրդի նախագահ:

2024 թվականի մայիսին Լաչեզարա Ստոևան քվեարկեց ՄԱԿ-ի Գլխավոր ասամբլեայի այն բանաձևի օգտին, որով հուլիսի 11-ը հռչակվեց Սրեբրենիցայում 1995 թվականին տեղի ունեցած ցեղասպանության առնչությամբ խորհրդածության և հիշատակի միջազգային օր: Սերբիայի նախագահ Ալեքսանդր Վուչիչը զարմանք հայտնեց, որ Բուլղարիան ձեռնպահ չի մնացել քվեարկությունից: Հետագայում հայտնի դարձավ, որ Բուլղարիայի վարչապետ Դիմիտար Գլավչևը Ստոևային իսկապես հրահանգել էր ձեռնպահ մնալ քվեարկությունից:

## Ծանոթագրություններ

Կատեգորիա:Բուլղարացի դիվանագետներ
Կատեգորիա:Բուլղարացի կին դիվանագետներ
Կատեգորիա:ՄԱԿ-ի պաշտոնյաներ
Վիրավոր երեխա՝ առանց ողջ մնացած ընտանիքի

**Վիրավոր երեխա՝ առանց ողջ մնացած ընտանիքի (ՎԵԱՈՄԸ)** (Wounded Child, No Surviving Family, WCNSF) բժշկական և հումանիտար ճգնաժամային տերմին է, որը ձևավորվել է Գազայի պատերազմի և դրա արդյունքում առաջացած հումանիտար ճգնաժամի ժամանակ (2023 թվականից մինչ օրս): Այս տերմինը կիրառվում է այն երեխաների նկատմամբ, ովքեր վիրավորվել են ռազմական գործողությունների հետևանքով և միաժամանակ կորցրել են իրենց ընտանիքի բոլոր անդամներին՝ ծնողներին, քույրերին ու եղբայրներին։

2024 թվականի մարտի դրությամբ միջազգային կազմակերպությունների գնահատմամբ շուրջ 17000 երեխա ներառված էր այս կարգում։ Այս երեխաները համարվում են առավել խոցելի խումբ՝ ինչպես հոգեբանական, այնպես էլ սոցիալական և բժշկական օգնության տեսանկյունից։ Նրանք հաճախ ունենում են խոր հոգեբանական տրավմա, ապաստանելու կարիք և մշտական հոգածություն։

## Ծանոթագրություններ


Կատեգորիա:2023 նորաբանություններ
Կատեգորիա:Disability in Palestine
Կատեգորիա:Effects of death on children
Կատեգորիա:Gaza Strip humanitarian crisis
Կատեգորիա:Israeli war crimes in the Israel–Hamas war
Կատեգորիա:Medical terminology
Կատեգորիա:Phrases related to the Israeli-Palestinian conflict
Կատեգորիա:War crimes against children in the Israeli–Palestinian conflict
Սաշա Ստրունին

**Ալեքսանդրա Իգորևնա Ստրունինա** (, հանդես է գալիս *Sasha Strunin*, *Alexandra Strunin* բեմական անուններով. ), ռուս-ուկրաինական ծագումով լեհ երգչուհի, դերասանուհի և ֆոտոմոդել (ունի նաև լեհական ու բելառուսական արմատներ):

## Կենսագրություն
Ծնվել է 1989 թվականի հոկտեմբերի 27-ին Լենինգրադում՝ օպերային երգիչների ընտանիքում. Իգոր Ստրունինի և բնիկ ուկրաինուհի Վիտա Նիկոլաենկոյի  միակ զավակն է։ Մինչև 1992 թվականը ապրել է Ուկրաինայում՝ մորական տատի մոտ։ 1991 թվականին նրա ծնողները պայմանագիր կնքեցին Պոզնանի Մեծ թատրոնի հետ և մեկ տարի անց դստերն իրենց հետ տարան Լեհաստան, որտեղ էլ նա ավարտեց թիվ 22 գիմնազիան, IV Private ավագ դպրոցն ու երաժշտական ​​դպրոցի դաշնամուրի դասարանը։

2003 թվականին Ալեքսանդրան հաղթեց Բժեգում անցկացված անգլալեզու երգի փառատոնում։ 2004 թվականին մասնակցեց հեռուստատեսային «Idol» երգչային ռեալիթի շոուի (բրիտանական *Pop Idol*-ի լեհական տարբերակը) 4-րդ եթերաշրջանին, հասավ կիսաեզրափակիչ:

2005 թվականին անդամագրվեց նորաստեղծ *The Jet Set* երաժշտախմբին, որի հետ, որպես առաջատար վոկալիստ, համագործակցեց մինչև 2009 թվականը։ Ընդ որում՝ այդ խմբի հետ 2007 թվականին ներկայացրեց Լեհաստանը Եվրատեսիլ երգի մրցույթում: 2007 թվականի վերջերին անցավ *«Առաջին լուսնային գիշերը»* (*Pierwsza księżycowa noc*) ֆիլմի քասթինգը, 2008 թվականի մարտին էլ մասնակցեց «*Մեծ եղբայր*» (*Big Brother*) ռեալիթի շոուի հինգերորդ եթերաշրջանին։

2009 թվականի հունվարի 1-ին The Jet Set-ը լուծարվեց, և Ալեքսանդրան ձեռնամուխ եղավ մենակատարի կարիերա ստեղծելուն։ 2010 թվականի մայիսի 17-ից, սկսած 1112-րդ դրվագից, նկարահանվեց «*Առաջին սեր*» (*Pierwsza miłość*) սերիալում՝ երգչուհի Կալինա Սվիետոչովսկայի դերում։ 2010 թվականի հոկտեմբեր-նոյեմբեր ամիսներին մասնակցեց «*Պարահրապարակի արքաներ*» (*Królowie Densfloru*) պարային մրցույթ-շոուի առաջին եթերաշրջանին, վերջնարդյունքում զբաղեցրեց հինգերորդ տեղը։

Ներկայումս նա սովորում է Պոզնանի արվեստի համալսարանի լուսանկարչության ֆակուլտետում։

## Անձնական կյանք
2015 թվականի ապրիլի 18-ին Սաշան Հռոմում նշանվել է երաժշտական պրոդյուսեր Մարեկ Պյոտր Շումսկու հետ:

## Սկավառակագրություն
### Ալբոմներ
(The Jet Set երաժշտախմբի կազմում).
* 2006 *Just Call Me*
(սոլո).
* 2009 *Sasha*
* 2013 *Stranger* — EP
* 2016 *Woman in Black*

### Սինգլներ
(The Jet Set երաժշտախմբի կազմում).
* 2006 How Many People
* 2006 Just Call Me
* 2007 Time to Party
* 2008 The Beat of Your Heart
(սոլո).
* 2009 Emely (при участии Дэнни Сауседо)
* 2009 To nic kiedy płyną łzy
* 2009 Zaczaruj mnie ostatni raz
* 2010 Muzyki moc (*ВИВА и друзья* երաժշտախմբի մասնակցությամբ)
* 2011 Game Over
* 2013 Stranger
* 2016 Woman in Black

## Ծանոթագրություններ

## Արտաքին հղումներ
* Official website
* Дискография

Կատեգորիա:21-րդ դարի երգչուհիներ
Կատեգորիա:Եվրատեսիլ 2007 երգի մրցույթի մասնակիցներ
Կատեգորիա:Լեհ դերասանուհիներ
Կատեգորիա:Լեհ երաժիշտներ
Կատեգորիա:Լեհ երգչուհիներ
Ադրի վան Կրայ

**Ադրիանյուս (Ադրի) Ամբրոսիուս Կորնելիս վան Կրայ** ( ), նիդերլանդացի ֆուտբոլիստ, խաղացել է պաշտպանի դիրքում։ Նիդերլանդների հավաքականի կազմում դարձել է Եվրոպայի առաջնության բրոնզե մեդալակիր 1976 թվականին և աշխարհի առաջնության արծաթե մեդալակիր 1978 թվականին։ ՊՍՎ-ի կազմում հաղթել է ՈՒԵՖԱ-ի գավաթը 1977/78 մրցաշրջանում։

## Կարիերա
Վան Կրայը համարվում էր տեխնիկական և մարտավարական առումով շատ գրագետ պաշտպան, ինչը նրան թույլ էր տալիս հաղթել մենամարտերում։ Նա պրոֆեսիոնալ ֆուտբոլիստ է դարձել 1971 թվականին՝ «Դե Սպեխտեն» երիտասարդական թիմից տեղափոխվելով ՊՍՎ, որի կազմում նորամուտը նշել է նույն թվականի սեպտեմբերի 25-ին։ Ընդհանուր առմամբ ՊՍՎ-ում անցկացրել է 11 մրցաշրջան, երեք անգամ հաղթել է առաջնությունում և երկու անգամ՝ Նիդերլանդների գավաթում։ Թիմի կազմում դարձել է ՈՒԵՖԱ-ի գավաթի 1977/78-ի հաղթող։ Բարձրագույն հոլանդական դիվիզիոնում անցկացրել է 309 հանդիպում, խփել 9 գոլ։ Ավելի ուշ հանդես է եկել արտասահմանյան ակումբներում՝ բելգիական «Վաթերսխեյ Թորում» և շվեյցարական «Բազելում»։

Եվրագավաթներում ունեցել է 57 հանդիպում, 3 գոլ։

Նիդերլանդների առաջին հավաքականում նորամուտը նշել է 1975 թվականի ապրիլի 30-ին Բելգիայի հավաքականի հետ ընկերական խաղում Անտվերպենում, տանտերերը հաղթել են 1:0 հաշվով Ռաուլ Լամբերի գոլի շնորհիվ։ 1976 թվականի Եվրոպայի առաջնության ժամանակ Վան Կրայը հոլանդական թիմի հիմնական խաղացողն էր՝ խաղալով 6 ընտրական և եզրափակիչ մրցաշարի երկու հանդիպումներում, որոնք նա անցկացրել է առանց փոխարինման և այդպիսով օգնել իր թիմին գրավել երրորդ տեղը։ 1978 թվականի «արծաթե» աշխարհի առաջնությունում երկու անգամ փոխարինման է դուրս եկել երկրորդ խմբային փուլի խաղերում՝ Ավստրիայի (5:1 հօգուտ հոլանդացիների) և Իտալիայի (2:1) դեմ։ Ընդհանուր առմամբ հավաքականում անցկացրել է 17 հանդիպում, ոչ մի անգամ գոլ չի խփել։

Խաղային կարիերան ավարտելուց հետո աշխատել է ՊՍՎ-ում որպես սկաուտ, իսկ 2008 թվականի հուլիսից դարձել է ակումբի տեխնիկական տնօրեն՝ փոխարինելով Ստան Վալկսին։ 2010 թվականի հունիսին առողջական վիճակի պատճառով հեռացել է այդ պաշտոններից, տեխնիկական տնօրենի պաշտոնում նրան փոխարինել է Մարսել Բրանդսը։

## Ձեռքբերումներ
### Ակումբային
* Նիդերլանդների չեմպիոն (3). 1974/75, 1975/76, 1977/78
* Նիդերլանդների գավաթակիր (2). 1973/74, 1975/76
* ՈՒԵՖԱ-ի գավաթակիր՝ 1977/78

### Հավաքականում
* Աշխարհի առաջնության արծաթե մեդալակիր՝ 1978
* Եվրոպայի առաջնության բրոնզե մեդալակիր՝ 1976

## Ծանոթագրություններ

Կատեգորիա:Բազելի ֆուտբոլիստներ
Կատեգորիա:Գենկի ֆուտբոլիստներ
Հիլդա Կառլեն

**Հիլդա Մարիա Կառլեն** (շվեդերեն՝ Hilda Maria Carlén, ), շվեդ կին ֆուտբոլիտ, «Լինչյոպինգ» ակումբի և Շվեդիայի կանանց հավաքականի դարպասապահ։ 2016 թվականի ամառային օլիմպիական խաղերի արծաթե մեդալակիր։ Շվեդ հանդբոլիստ Պեր Կարլենի դուստրը։

## Ակումբային կարիերա
Մինչև 2009 թվականը հանդես է եկել «Համմենհյոգի» կազմում։ 2009 թվականից «Մալմյոյի» խաղացող է, եղել է Կարոլին Յենսոնի և Թուրա Բյորգ Հելգադոուտտիրի պահեստային խաղացողը։ Վարձակալությամբ 2010 թվականն եղել է «Լինչյոպինգի» կազմում՝ որպես դարպասապահ Սոֆիա Լունդգրենի պահեստային խաղացող, ակումբի կազմում մասնակցել է ՈՒԵՖԱ-ի Չեմպիոնների լիգայի 2010/2011 մրցաշրջանի մեկ խաղի՝ սլովենական «Կրկա» ակումբի դեմ։ 2013 թվականին հանդես է եկել «Համմարբյու»-ի հիմնական կազմում, 2014 թվականին ներկայացրել է «Պիտեո»-ն և դեբյուտ է կատարել «Լինչյոպինգ»-ի դեմ խաղում 2014 թվականի ապրիլի 13-ին (հաղթանակ 1:0): Մրցաշրջանում անցկացրել է 20 խաղ, արժանացել է «Տարվա դարպասապահ» մրցանակին (շվեդերեն՝ Årets målvakt):

## Մարզային կարիերա
2009 թվականին Կառլենը հրավիրվել է մինչև 19 տարեկան աղջիկների Եվրոպայի առաջնությանը, որը տեղի է ունեցել Բելառուսում, իսկ 2010 թվականին՝ մինչև 20 տարեկան աղջիկների աշխարհի առաջնության խաղերին Գերմանիայում: Հիմնական հավաքականում դեբյուտը կայացել է 2015 թվականի փետրվարի 12-ին Ֆինլանդիայի դեմ խաղում, նույն ամսում ընդգրկվել է Ալգարվեի գավաթի հայտում: 2015 թվականի մայիսին ընդգրկվել է Կանադայում կայանալիք աշխարհի առաջնության կազմում։ Շվեդիայի հավաքականի կազմում եղել է Ռիո դե Ժանեյրոյի Օլիմպիական խաղերի արծաթե մեդալների։

## Անձնական կյանք
Հայրը՝ Պեր Կառլենը, հայտնի շվեդացի հանդբոլիստ և հանդբոլի մարզիչ է։ Մայրը՝ Մարգարետան և եղբայրը՝ Օսկարը, նույնպես հանդբոլիստներ են, ներկայացրել են Շվեդիայի հավաքականը միջազգային մրցումներում։

## Ձեռքբերումներ
* Շվեդիայի չեմպիոն՝ 2011 (Մալմյո)
* Շվեդիայի Սուպերգավաթի հաղթող՝ 2010 (Լինչյոպինգ), 2011, 2012 (Մալմյո)
* Ալգարվեի գավաթի հաղթող՝ 2018
* Ամառային օլիմպիական խաղերի արծաթե մեդալակիր՝ 2016

## Ծանոթագրություններ

## Արտաքին հղումներ
* 
* 
* Профиль на сайте Шведского футбольного союза
* Статистика на сайте Шведского футбольного союза
 
Կատեգորիա:2016 թվականի Ամառային օլիմպիական խաղերի արծաթե մեդալակիրներ
Կատեգորիա:Կանանց ֆուտբոլի դարպասապահներ
Կատեգորիա:Շվեդ ֆուտբոլիստներ
Կատեգորիա:Ֆուտբոլիստներ այբբենական կարգով
Էլին Ռուբենսոն

**Էլին Ինգրիդ Յոհաննա Ռուբենսոն** (շվեդերեն՝ Elin Ingrid Johanna Rubensson, ), շվեդ կին ֆուտբոլիստ, Շվեդիայի հավաքականի կիսապաշտպան։

## Ակումբային կարիերա
Անցյալում ներկայացել է «Ռոզենգորդ» ակումբում, որը հայտնի է նաև որպես «Մալմյո»: Հանդես է եկել Շվեդիայի մինչև 19 տարեկանների հավաքականում, 2012 թվականի հոկտեմբերին դեբյուտ է կատարել Շվեդիայի հավաքականում։ Հանդես է եկել հարձակվողի դիրքում, սակայն 2013 թվականի մայիսից խաղում է ձախ պաշտպանի դիրքում։ 2014 թվականի դեկտեմբերին տեղափոխվել է «Գյոթեբորգ»։

## Մարզային կարիերա
2019 թվականի աշխարհի առաջնությունում, որը տեղի է ունեցել հունիսին Ֆրանսիայում, Էլինը Թաիլանդի դեմ Շվեդիայի հավաքականի երկրորդ խաղում գոլ է խփել 11 մետրանոց հարվածից 90-րդ րոպեին, որը վերջնական հաշվով հաղթանակ բերեց Շվեդիային (5:1):

## Անձնական կյանք
Հանդիպել է Մալմյոյի պաշտպան Ֆիլիպ Ստենստրյոմի հետ․ նա պատմել է, որ հենց նրա խաղի շնորհիվ է ինքը որոշել տեղափոխվել պաշտպանի դիրքի։

## Ձեռքբերումներ
* Շվեդիայի չեմպիոն՝ 2010, 2011, 2013, 2014
* Շվեդիայի Սուպերգավաթի հաղթող՝ 2011, 2012
* Մինչև 19 տարեկան աղջիկների Եվրոպայի չեմպիոն՝ 2012
* Ամառային օլիմպիական խաղերի արծաթե մեդալակիր՝ 2016

## Ծանոթագրություններ

## Արտաքին հղումներ
* Профиль на сайте «Хеккена»
 
Կատեգորիա:2016 թվականի Ամառային օլիմպիական խաղերի արծաթե մեդալակիրներ
Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Կանանց ֆուտբոլի հարձակվողներ
Կատեգորիա:Շվեդ ֆուտբոլիստներ
Կատեգորիա:Շվեդիայի հավաքականի ֆուտբոլիստներ
Կատեգորիա:Ֆուտբոլի կիսապաշտպաններ
Կատեգորիա:Ֆուտբոլիստներ այբբենական կարգով
Անանիա Պանդեյ

**Անանիա Պանդեյ** (, ), հնդիկ դերասանուհի։

## Կենսագրություն
Անանիա Պանդեյը ծնվել է 1998 թվականի հոկտեմբերի 30-ին Մումբայում դերասան Չանկի Պանադեյի և հագուստների նկարչուհի Բուհավանա Պանդեյի ընտանիքում։ Նա ունի Ռիսա անունով կրտսեր քույր։ Նրա պապիկը՝ Շարադ Պանդեյը, եղել է հայտնի հնդիկ սրտային վիրաբույժ։ Նրա հորեղբայրը՝ Չիկկի Պանդեյը եղել է գործարար, իսկ հորաքույրը՝ Դինն Պանդեյը՝ առողջ ապրելակերպի մարզիչ։

Մինչև 2017 թվականը Անանիան սովորել է Դհիրուբհայ Ամբանի միջազգային դպրոցում։ Նա 2017 թվականին Փարիզում հրավիրվել է մասնակցելու *[[Vanity Fair]]* ամսագրի Bal des débutantes նորաձևության պարահանդեսին (2005 թվականին Forbes.com կայքում այդ պարահանդեսը ճանաչվել է աշխարհի 10 ամենանշանակալի երեկույթներից մեկը), որը յուրաքանչյուր տարի կազմակերպվում է ֆրանսիական մայրաքաղաքում տասնյակ երկրներից 16-22 տարեկան մոտ 25 աղջիկների համար։

Ֆիլմում դեբյուտել է 2019 թվականին և շուտով ստացել է «Filmfare Award լավագույն դեբյուտային կնոջ դերը» «Տարվա ուսանողը 2» և «Անանիա Պանդեյ» ֆիլմերում դերերի համար։
ձախից|մինի|226x226փքս|<center>Անանիա Պանդեյ (2022 թվական)</center>
Նրա կինոկարիերայում եղել են ինչպես իրական հիթեր, այնպես էլ բացահայտ ձախողված ֆիլմեր․ վերջիններս հանգեցնում էին լրագրողների կողմից հարձակումների, որոնք մեղադրում էին Անանիային, իբր նա մեծ էկրան է բարձրացել ի շնորհիվ իր կապերի։ Դրան դերասանուհին պատասխանել է հետևյալ կերպ․ «Դա այնքան էլ հեշտ չէ, ինչպես ասում են մարդիկ։ Եթե դուք հասանելիություն ունեք և տաղանդ չունեք, որպեսզի այն աջակցեք, մարդիկ իրենց փողերը չեն ներդնի ձեր մեջ։ Ասելով սա՝ ես հավատում եմ, որ ընտանեվարությունը գոյություն ունի և փաստացի գոյություն ունի համարյա բոլոր ճյուղերում, այլ ոչ թե միայն Բոլիվուդում»:

Ֆիլմում դեբյուտից հետո դերասանուհին ձեռնարկեց So Positive նախաձեռնությունը, որն ուղղված էր բուլինգին: 2019 թվականի Economic Times Awards մրցանակաբաշխության արարողության ժամանակ նախագիծը անվանվել է *«Տարվա նախաձեռնություն»*:

Պանդեյը համարվում է մի քանի ապրանքանիշների դեմքը՝ ներառյալ «Lakmé Cosmetics» և «Gillette»:

Արդյունքում նա, ըստ Թայմսի տարբերակի, ընդգրկվել է 50 ամենացանկալի կանանց ցանկում. նա 2019 թվականին զբաղեցրել է 37-րդ և 2020 թվականին՝ 31-րդ հորիզոնականը:

## Ծանոթագրություններ

## Հղումներ
* «Gehraiyaan movie review: Deepika Padukone is all kinds of breathtaking in a page-turner of a film». Firstpost. 11 February 2022. Archived from the original on 5 April 2022. Retrieved 5 April 2022.
* Raghuvanshi, Aakansha (20 February 2020). «Ananya Panday Is „Happy And Excited“ To Join Vijay Deverakonda In His Bollywood Debut». NDTV. Archived from the original on 27 February 2020. Retrieved 20 February 2020.
* 

Կատեգորիա:21-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Հնդիկ դերասանուհիներ
Կատեգորիա:Հնդիկ կինոդերասաններ
Գոյաբանական միգրացիա

**Գոյաբանական միգրացիա** (existential migration) հասկացությունը նկարագրում է էքսպատներին (կամավոր էմիգրանտներ), որոնք, ի տարբերություն տնտեսական միգրացիայի, զբոսաշրջության սիրահարության, արտաքսման կամ հարկադրական միգրացիայի ձևերի, ունեն ճանապարհորդելու «գոյաբանական» (էքզիստենցիալ) մոտիվացիա։ Եզրույթը ներկայացրել է Գրեգ Մադիսոնը 2006 թվականին «Existential Analysis» ամսագրում, որը հրատարակվում է *Գոյաբանության վերլուծության հասարակության* (Society for Existential Analysis) կողմից։ Այլ կերպ ասած, գոյաբանական միգրացիան ոչ այնքան փախուստ է ինչ-որ վայրից, որքան ձգտում է դեպի մի վայր, որտեղ մարդը կարող է առավել իսկական ձևով ապրել իր «գոյությունը»՝ որպես օտար, որպես որոնող, որպես բաց մարդ աշխարհի առաջ։

## Ծանոթագրություններ

* Hayes, Helen (2008) (Be)coming Home: An Existential Perspective on Migration, Settlement and the Meanings of Home. *Existential Analysis*, 18.1: 2-16 
* Madison, Greg (2006) Existential Migration. *Existential Analysis*, 17.2: 238-60
* Madison, Greg (2007) Unsettling Thought. *Existential Analysis*, 18.2: 220-29
* Existential Migration (March 2008) Coaching Matters, Issue 6, page 5
* Existential Migration. Voluntary Migrants' Experiences of Not Being-at-home in the World Madison, Greg (2010) Lambert Academic Press.
* End of Belonging. Untold Stories of Leaving Home and the psychology of Globalization. Madison, Greg (2009).

## Արտաքին հղումներ
* Is Travel an Existential Need? (July 7, 2009) "Matador Network" http://matadorabroad.com/existential-migration-is-travel-an-existential-need/
* Expat Identity (January 25, 2010) "The South African" http://www.thesouthafrican.com/news/expat-identity-are-you-an-“existential-migrant”.htm
* Kelly's Heroes (of the existential type): A phenomenological study into the experience of “existential migration” Chris Neill 2008
* http://www.saybrook.edu/newexistentialists/posts/08-12-14

Կատեգորիա:Բնակչության գաղթ
Միգրացիա
Կատեգորիա:Ճամփորդական ապրելակերպ
Կատեգորիա:Ժամանակակից քոչվորներ
Կատեգորիա:Էքսպատրիանտներ
Կատեգորիա:Սփյուռքագիտություն
Հողօգտագործման վիճակագրությունն ըստ երկրների

**Հողօգտագործման վիճակագրությունն ըստ երկրների,** այս հոդվածում ներկայացված է աղյուսակ՝ երկրների հողօգտագործման վիճակագրությամբ։ Երկրները դասակարգված են ըստ մշակվող հողերի ընդհանուր մակերեսի, որը կազմում է վարելի հողերի և մշտական մշակաբույսերի հողերի ընդհանուր գումարը։

Վարելի հողերը սահմանվում են որպես այն հողեր, որոնք մշակվում են այնպիսի միամյա մշակաբույսերի համար, ինչպիսիք են ցորենը, եգիպտացորենը և բրինձը, որոնք յուրաքանչյուր բերքահավաքից հետո նորից են ցանվում։ Մշտական մշակաբույսերի հողերը սահմանվում են որպես այն հողեր, որոնք օգտագործվում են մշտական մշակաբույսերի՝ օրինակ ցիտրուսայիններ, սուրճ և ռետին ստացվող ծառեր աճեցնելու համար, որոնք բերքահավաքից հետո չեն վերացանվում։ Դրան նաև դասվում են հողերը, որտեղ աճում են ծաղկավոր թփեր, մրգատու և ընկույզատու ծառեր, խաղողի վազեր, սակայն բացառվում են փայտի կամ տախտակի ստացման համար աճեցվող ծառերը։ Այլ հողերի մեջ ընդգրկվում են բոլոր հողերը, որոնք ոչ վարելի են և ոչ էլ օգտագործվում են մշտական մշակաբույսերի համար։ Դրանց թվում են մշտական արոտավայրերը, անտառները, կառուցապատված տարածքները, ճանապարհները, անապատային կամ անմշակ հողերը և այլն։

Վարելի հողերի, մշտական մշակաբույսերի հողերի և այլ հողերի տոկոսային ցուցանիշները վերցված են ԱՀԿ-ի տվյալներից, ինչպես նաև՝ ընդհանուր հողատարածքի ցուցանիշները (Նշում՝ երկրի ընդհանուր տարածքը սահմանվում է որպես հողի և ջրի մակերեսների գումար)։ Մյուս բոլոր ցուցանիշները, ներառյալ՝ մշակվող հողերի ընդհանուր մակերեսը, հաշվարկված են նշված տվյալների հիման վրա։

## Ցանկ

## Տես նաև
* Բացառիկ տնտեսական գոտի
* Պարենի և գյուղատնտեսության կազմակերպություն

## Ծանոթագրություններ

## Արտաքին հղումներ
* FAO – Country Profiles

Կատեգորիա:Գյուղատնտեսության տնտեսագիտություն
Կատեգորիա:Գյուղատնտեսություն
Կատեգորիա:Գյուղատնտեսություն ըստ երկրի
Կատեգորիա:Երկրների ցանկեր
Կատեգորիա:Հող
Կատեգորիա:Ցանկեր ըստ երկրի
Կատեգորիա:Ցանկեր:Հասարակություն
Ավստրալիայի Միություն (ԱՄՆ արժեթղթերի կազմակերպություն)

**Ավստրալիայի Միությունը** (), ԱՄՆ արժեթղթերի և բորսաների արժեթղթերի բաժնում գրանցված 18 ձևի կազմակերպություն, որը ներկայացնում է Ավստրալիան ՝ ԱՄՆ շուկայում արժեթղթեր թողարկելու նպատակով։ 18 ձևի գրանցումները օգտագործվում են միայն ԱՄՆ արժեթղթերի և բորսաների հանձնաժողովի (SEC) կողմից օտարերկրյա կառավարության գրանցումների համար և չեն ստեղծում կորպորացիա: Չնայած թվային եղանակով մատչելի հաշվետվությունները թվագրվում են 2002 թվականին` ուշադրությունը դրան հրավիրվել է 2008 թվականի համաշխարհային ֆինանսական ճգնաժամից և Ռադի կառավարության օրոք ավանդների երաշխավորման սխեմայի հետագա ներդրումից հետո։ Եթե ծրագրի շրջանակներում ընդգրկված հաստատությունը սնանկանա՝ Ավստրալիայի կառավարությունը իր հայեցողությամբ կթողարկի պարտքային արժեթղթեր, որոնք կենթարկվեն ԱՄՆ օրենքներին և ֆինանսական կանոնակարգերին։ 2020 թվականի դրությամբ Ավստրալիան դեռևս չի թողարկել ավանդների երաշխավորման սխեմայի հետ կապված որևէ արժեթուղթ կազմակերպության միջոցով։

Գրանցումը տարբեր դավադրության տեսությունների առարկա է դարձել։ Մեծ մասը վերաբերում է այն գաղափարին, որ Ավստրալիան դադարել է լինել ինքնիշխան պետություն «կորպորատիվ» կազմավորման ստեղծումից հետո, կամ որ կազմավորումը խախտում է Ավստրալիայի սահմանադրությունը։ Այս դավադրությունները անհիմն են։ Ավստրալիայի գրանցման համար օգտագործվել է 18-րդ ձևը, որը չի ստեղծել կորպորատիվ կազմավորում և հետևաբար չի խախտում Ավստրալիայի ինքնիշխանությունը։ ԱՄՆ կանոնակարգերն ու օրենքները կիրառելի են միայն ԱՄՆ-ում կատարված գործողությունների համար, այսինքն՝ միայն ԱՄՆ-ում թողարկված արժեթղթերը պետք է ենթարկվեն ԱՄՆ կանոնակարգերին։

## Ծանոթագրություններ

Կատեգորիա:2002 հիմնադրված ընկերություններ
Կատեգորիա:2009 հիմնադրումներ ԱՄՆ-ում
Կատեգորիա:Ավստրալիայի տնտեսություն
Թեոդորա Դուխովնիկովա

**Թեոդորա Դուխովնիկովա** (, ծնյալ **Իվանովա**. ), թատրոնի ու կինոյի բուլղարացի դերասանուհի: Առավել հայտնի է դարձել Բուլղարիայի ազգային հեռուստատեսության՝ BNT-ի *Ծածկի տակ* սերիալում (2011–2013) իր դերակատարումների շնորհիվ: Հիշարժան դերակատարումներով է հանդես եկել նաև *Բոյկա. Անվիճելի* (2016) և *Մշտապես ներկա* (2017) ֆիլմերում, թատերական մի շարք բեմադրություններում: Հայրենիքում նրան անվանում են *բուլղարական [[Միշել Պֆայֆեր]]*:

## Կենսագրություն
Ծնվել է 1977 թվականի դեկտեմբերի 17-ին Բուլղարիայի մայրաքաղաք Սոֆիայում: Տասը տարեկանից հաճախել է Բոնչո Ուզունովի ղեկավարած «Сълза и смях» մանկական թատերական ստուդիան:: Ավարտել է հնագույն լեզզուների ու մշակույթների ազգային դպրոցը, այնուհետև՝ գերազանցությամբ՝ թատրոնի ու կինոարվեստի ազգային ակադեմիան: 1980-ական թվականներից դերակատարումներով հանդես է եկել բուլղարական հեռուստաֆիլմերում: 2003 թվականին Սալոմեի դերի տպավորիչ կատարմամբ իր նորամուտն է նշել Իվան Վազովի անվան ազգային թատրոնում և անդամագրվել նրա թատերախմբին<ref name="Хил"/:

Նկարահանվել է բուլղարական, ամերիկյան և արևմտաեվրոպական բազմաթիվ ֆիլմերում ու սերիալներում:

## Ընտրյալ ֆիլմագրություն
### Ֆիլմ

### Հեռուստատեսություն

### Հնչյունավորում

## Ծանոթագրություններ

## Արտաքին հղումներ
*

Կատեգորիա:21-րդ դարի դերասանուհիներ
Կատեգորիա:Բուլղարացի դերասանուհիներ
Կատեգորիա:Դերասանուհիներ այբբենական կարգով
Հնդկական ռուփիի փոխարժեքի պատմություն

աջից|147x147փքս
**Հնդկական ռուփիի փոխարժեքի պատմություն**՝ ներկայացվում է աղյուսակների ցանկ, որն անդրադառնում է հնդկական ռուփիի (INR) փոխարժեքի պատմական ժամանակագրությանը հետևյալ արժույթների նկատմամբ՝ հատուկ փոխառության իրավունքների միավոր (SDR), ԱՄՆ դոլար (USD), ֆունտ ստեռլինգ (GBP), գերմանական մարկ (DM), եվրո (EUR) և ճապոնական իեն (JPY)։

1947 թվականին ռուփին համարժեք էր մեկ շիլլինգ և վեց պենսը՝ ստեռլինգով։ ԱՄՆ դոլարի փոխարժեքը 1947 թվականին եղել է 3 ռուփի, ոչ թե 1, իսկ 2024 թվականի դեկտեմբերին՝ 85.81 ռուփի։

## Նշումներ
* Ճապոնական իենի փոխարժեքի տվյալները տրված են յուրաքանչյուր 100 իենի դիմաց։
* 1998–99 ֆինանսական տարվա վերջնական փոխարժեքը համապատասխանում է 1999թ․ մարտի 26-ի գերմանական մարկի փոխարժեքին։
* 1971-ից մինչև 1991–92 թվականները տվյալները հիմնված են պաշտոնական փոխարժեքների վրա։
* 1992–93 թվականներից սկսած տվյալները հիմնված են Հնդկաստանի Արտարժույթի գործակալների ասոցիացիայի (FEDAI) ցուցիչ փոխարժեքների վրա։
* 1971-ից մինչև 1972–73 թվականները, գերմանական մարկի և ճապոնական իենի տվյալները տրված են ԱՄՆ դոլարի համադրությամբ։
* Եվրոն փոխարինել է գերմանական մարկին սկսած 1999 թվականի հունվարի 1-ից։

## 1974-ից 2024 թվականներ
(ֆինանսական տարի, միջին տարեկան փոխարժեք և տարեվերջի փոխարժեքներ)

## Ծանոթագրություններ

Կատեգորիա:Արտարժույթի շուկա
Կատեգորիա:Հնդկաստանի մետաղադրամներ
Կատեգորիա:Ռուփի
Կատեգորիա:Ֆինանսներ ըստ երկրի
Հրկիզող ապրանքների մենաշնորհ

մինի|200x200փքս|Սպասք տան համար 3 պֆեննիգ (30 պֆեննիգ 10 տուփի համար)
մինի|200x200փքս|Հետպատերազմյան Welthölzer, հրկիզման արտադրանքի արտադրության գերմանական մենաշնորհային ընկերություն
**Հրկիզող ապրանքների մենաշնորհ կամ անվտանգ լուցկիների մենաշնորհ**, սկսվեց 1930 թվականին, երբ Գերմանիայի Ռայխստագը ընդունեց օրենք, որը կոչվում էր Zündwarenmonopolgesetz («Անվտանգ լուցկիների մենաշնորհի մասին օրենք»)։ Այս օրենքով Deutsche Zündwaren-Monopolgesellschaft ընկերությանը («Գերմանական ընկերություն՝ անվտանգ լուցկիների մենաշնորհի համար») տրվեց բացառիկ իրավունք՝ Գերմանական կայսրության սահմաններում անվտանգության լուցկիների տարածման համար։

Deutsche Zündwaren-Monopolgesellschaft-ը իրավունք ուներ տարածելու միայն երկու ապրանքանիշ՝ Welthölzer («Աշխարհի լուցկի») և Haushaltsware («Կենցաղային ապրանք»)։ Գերմանացի տեղական արտադրողները ստանում էին արտոնագրեր՝ նախապես որոշված ծավալով լուցկի արտադրելու համար՝ միայն ներքին շուկայում վաճառելու նպատակով։ Նրանց արգելված էր արտահանել կամ հիմնել նոր ընկերություններ։

Պաշտոնական մենաշնորհը ձեռք էր բերել շվեդ ձեռնարկատեր Իվար Կրեյգերը, որին հաճախ անվանում էին «Լուցկու արքա»։ Այս մենաշնորհը նրան շատ հարստացրեց և ուժի մեջ մնաց նույնիսկ Երկրորդ համաշխարհային պատերազմի ավարտից հետո՝ մինչև 1983 թվականը։ 1930-ին Վայմարյան հանրապետությունը փորձում էր հաղթահարել Վերսալի պայմանագրով սահմանված պատերազմական փոխհատուցումները, ինչպես նաև տնտեսական ճգնաժամը։ Իվար Կրեյգերը միջնորդեց գերմանա-ֆրանսիական փոխհատուցման բանակցություններում և Գերմանիային տրամադրեց 125 միլիոն ԱՄՆ դոլարի (այն ժամանակ՝ 500 միլիոն ռեյխսմարկ) վարկ։ Այս պարտատոմսերն ուժի մեջ էին մինչև 1983 թվականի հունվարի 15-ը, երբ մենաշնորհային համաձայնագիրը ավարտվեց։ Դրանից հետո Գերմանիայում անվտանգության լուցկիների գինը նվազեց մեկ երրորդով։

Արևելյան Գերմանիան (1949–1990) մերժում էր Zündwaren մենաշնորհի ազդեցությունները և որևէ վճարում չէր կատարում։

## Պատկերասրահ

Պատկեր:Safety_matches_Haushaltsware_Eagle.jpg|Կենցաղային տեխնիկա 3 պֆեննիգ մինչև 1945 թվական
Պատկեր:Safety_matches_Haushaltsware_Öl-Lämpchen.jpg|Կենցաղային ապրանքներ 1945-1952 թվականներ
Պատկեր:Safety_matches_Haushaltsware_Frau.jpg|Կենցաղային ապրանքներ 1952-1956 թվականներ
Պատկեր:Haushaltsware_5Pf_Schachtel.jpg|Սպասք տան համար 5 պֆեննիգ 1956 թվականից
Պատկեր:Haushaltsware_7Pf_Schachtel.jpg|Սպասք տան համար 7 պֆեննիգ մինչև 1980 թվական
Պատկեր:Deutsche_Bundesbahn_Sicherheitszündhölzer_Etikett.jpg|Վաճառքի ոչ ենթակա լուցկու տուփ աշխատակիցների համար «Deutsche Bundesbahn» (Գերմանիայի Դաշնային երկաթուղի)
Պատկեր:Safety_matches_Welt-Hölzer.jpg|Welthölzer
Պատկեր:Safety_matches_Welt-Hölzer_Flachhölzer.jpg|Welthölzer ուղղանկյուն խաչաձև հատումով
Պատկեր:003_Welthölzer_anagoria.JPG


## Ծանոթագրություններ

## Արտաքին հղումներ
* Empire from matches Spiegel Online 

Կատեգորիա:1930 Գերմանիայում
Կատեգորիա:20-րդ դարը Գերմանիայում
Կատեգորիա:Գերմանիայի տնտեսություն
Կատեգորիա:Տնտեսագիտություն
Կատեգորիա:Ֆինանսներ
Ռոման Ֆաշայան

**Ռոման Օլեգովիչ Ֆաշայան** (, ), ռուսաստանցի քանդակագործ, Մոսկվայի էլեկտրոնային տեխնիկայի ինստիտուտի թվային դիզայնի ինստիտուտի դոցենտ, Ռուսաստանի Դաշնության վաստակավոր նկարիչ (2011), եղել է հայկական նշանավոր Մելիք-Փաշաևների տոհմից։

## Կենսագրություն
Ռոման Ֆաշայանը ծնվել է Բաքվում, 1959 թվականին։ Քանդակագործությամբ զբաղվել է 1983 թվականից, ստեղծել է մոտ 38 հուշարձան։ Հուշարձանների հիմնական թեմատիկան եղել է Հայրենական մեծ պատերազմը։ 1985 թվականին գերազանցությամբ ավարտել է Պենզայի Կոնստանտին Սավիցկու անվան արվեստի դպրոց, 1990 թվականին գերազանցությամբ ավարտել է Մոսկվայի բարձրագույն գեղարվեստաարդյունաբերական ուսումնարանը (2022 թվականից՝ Ս. Գ. Ստրոգանովի անվան Ռուսաստանի պետական գեղարվեստաարդյունաբերական համալսարան), իսկ 2001 թվականին ավարտել է նույն հաստատության ասպիրանտուրան։

2015 թվականին դարձել է «Ռազմական քաջության քաղաք» սթելաների ստեղծման համառուսաստանյան մրցույթի հաղթող։ Դասավանդել է Մոսկվայի էլեկտրոնային տեխնիկայի ինստիտուտի Թվային դիզայնի ինստիտուտում, ունեցել է դոցենտի գիտական կոչում։ Եղել է Մերձմոսկովյան արվեստագետների միության վարչության անդամ և Մոսկվայի թիվ 9 մանկական գեղարվեստի դպրոցի տնօրեն։

Ռոման Ֆաշայանը մահացել է 2025 թվականի մայիսի 8-ին՝ մի քանի ժամ անց այն բանից հետո, երբ Տուլայի մարզի Եֆրեմով քաղաքում պաշտոնապես բացվել է իր ստեղծած Հատուկ ռազմական օպերացիայի մասնակիցներին նվիրված զինվորական հուշահամալիրը.։

## Պարգևներ
«Մշակույթում և արվեստում աշխատանքի համար» մեդալ (2025 թվականի մարտի 3)՝ մշակույթի և արվեստի ոլորտում ունեցած վաստակի, ինչպես նաև երկարամյա արդյունավետ գործունեության համար։
*Ռուսաստանի Դաշնության վաստակավոր նկարիչ (2011 թվականի հունիսի 11)՝ կերպարվեստի բնագավառում ունեցած վաստակի համար։
*Ռուսաստանի Գեղարվեստի ակադեմիայի արծաթե մեդալ (2016)՝ մոնումենտալ քանդակագործական ստեղծագործությունների համար
«Մեր Մերձմոսկովյան աշխարհը» եռակի մրցանակ՝ Մոսկվայի մարզի նահանգապետի կողմից։

## Ընտանիք
*Կինը՝ Օլգա Բորիսովնա Ֆաշայան, նկարիչ։
*Դուստրերը՝ Եվգենյա Ռոմանովնա Ֆաշայան՝ դիզայներ, Մոսկվայի էլեկտրոնային տեխնիկայի ինստիտուտի դոցենտ, և Ժաննա Ռոմանովնա Ֆաշայան՝ լուսանկարիչ։

## Պատկերասրահ

Памятник вечный огонь автор Фашаян.jpg|Հավերժական կրակ «Սոլնեչնոգորսկ-հայրենիքի պաշտպաններ», Սոլնեչնոգորսկ
Памятник Драгунскому автор Фашаян.jpg|Խորհրդային Միության կրկնակի հերոս Դ. Ա. Դրագունսկու հուշարձանը Սոլնեչնոգորսկում
Стела воинской доблести автор Фашаян.jpg|Ռազմական քաջության աստղ Սոլնեչնոգորսկ
Левая часть барельефа "Роскосмос" автор Фашаян.jpg|«Ռոսկոսմոս» բարձրաքանդակի ձախ մասը, Կլին
Правая часть барельефа "Роскосмос" автор Фашаян.jpg|«Ռոսկոսմոս» բարձրաքանդակի աջ մասը, Կլին


## Ծանոթագրություններ

## Արտաքին հղումներ
*Պաշտոնական կայք
*https://www.putevoi-dvorec.ru/114-torzhestvennoe-otkrytie-personalnoy-vystavki-zasluzhennogo-h.html []Торжественное открытие персональной выставки заслуженного художника России Романа Фашаяна 

Կատեգորիա:Նկարիչներ այբբենական կարգով
Կատեգորիա:Ռուս քանդակագործներ
Կատեգորիա:Ռուսաստանի Դաշնության վաստակավոր նկարիչներ
Ների Պումպիդո

**Ների Ալբերտո Պումպիդո** (;  ), արգենտինացի ֆուտբոլիստ, դարպասապահ։ Արգենտինայի ազգային հավաքականի խաղացող։

## Կենսագրություն
Աշխարհի չեմպիոն (1986), երկու Ամերիկայի գավաթների մասնակից (1983; 1989 - երրորդ տեղ) և ևս երկու աշխարհի առաջնությունների՝ 1982 և 1990 թվականների, որի ընթացքում, հենց սկզբում ծանր վնասվածք ստանալով, փոխարինվեց արգենտինացիների հայտացուցակում Անխել Կոմիսոյով, իսկ մնացած խաղերը մրցաշարում խաղաց Սերխիո Գոյկոչեան։ 

Լինելով ֆուտբոլիստ՝ հայտնի էր ոչ միայն դարպասում հուսալի խաղով, այլև ուժեղ և ճշգրիտ փոխանցումներով դեպի գործընկերները, որոնք հաճախ վտանգավոր իրավիճակներ էին ստեղծում մրցակիցների դարպասի մոտ։

1999 թվականից Պումպիդոն դարձավ մարզիչ, 2002 թվականին պարագվայական «Օլիմպիայի» հետ նվաճեց ակումբի պատմության մեջ երրորդ Լիբերտադորեսի գավաթը։

2010 թվականին վերադարձավ «Օլիմպիա»՝ որպես ակումբի գլխավոր մարզիչ։

## Ձեռքբերումներ
### Որպես խաղացող
* Աշխարհի չեմպիոն (1). 1986
* Արգենտինայի չեմպիոն (2). 1985/86
** Արգենտինայի փոխչեմպիոն (2). 1979 (Նասիոնալ), 1984 (Նասիոնալ)
** Լիբերտադորեսի գավաթակիր (1). 1986
** Միջմայրցամաքային գավաթակիր (1). 1986

### Որպես մարզիչ
* Լիբերտադորեսի գավաթ (1). 2002

## Ծանոթագրություններ


## Արտաքին հղումներ

* Կենսագրություն
* Մարզչական կարիերան Արգենտինայում
* 

 
Կատեգորիա:Արգենտինացի ֆուտբոլային մարզիչներ
Կատեգորիա:Արգենտինացի ֆուտբոլիստներ
Կատեգորիա:Ռիվեր Փլեյթի ֆուտբոլիստներ
Կատեգորիա:Ֆուտբոլի աշխարհի չեմպիոններ
Կատեգորիա:Ռեալ Բետիսի ֆուտբոլիստներ
Կատեգորիա:Վելես Սարսֆիլդի ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Պյուկ վան Հել

**Գերարդուս Հենրիկուս Վան Հել** (,  ), նիդերլանդացի ֆուտբոլիստ, խաղացել է կիսապաշտպանի դիրքում։ Աշխարհի առաջնությունների մասնակից (1934, 1938)։

## Կենսագրություն
### Ակումբային կարիերա
15 տարեկանում միացել է «Ֆեյենորդի» երիտասարդական թիմին, սակայն հիմնական թիմում նորամուտը նշել է 1924 թվականի օգոստոսին։ Կարիերայի սկզբում նա հիմնական խաղացող չէր, քանի որ այդ ժամանակ ձախ կիսապաշտպանի դիրքում խաղում էր ։ Վան դեր Վելդեն ավարտել է կարիերան՝ երիտասարդ թիմակցին տեղ ազատելու համար։

Վան Հելը հաստատվել է հիմնական կազմում և դարձել «Ֆեյենորդի» ավագը, և այդ տարիների ընթացքում 4 անգամ դարձել է Նիդերլանդների չեմպիոն և 2 անգամ Նիդերլանդների գավաթակիր 1930 և 1935 թվականներին։ «Ֆեյենորդի» կազմում 17 տարվա ընթացքում երկրի առաջնությունում անցկացրել է 322 հանդիպում և խփել 43 գոլ։ 

### Կարիերան հավաքականում
Նիդերլանդների հավաքականի կազմում մասնակցել է 1928 թվականի օլիմպիական ֆուտբոլային մրցաշարին, որտեղ խաղացել է Ուրուգվայի հավաքականի հետ խաղում (0:2)։ Եղել է երկու նախապատերազմյան աշխարհի առաջնությունների մասնակից՝ 1934 թվականի և 1938 թվականի ԱԱ-ներին, որոնցում խաղացել է մեկական խաղ։

Ընդհանուր առմամբ Նիդերլանդների հավաքականի կազմում անցկացրել է 64 հանդիպում, բայց այդ ընթացքում ոչ մի գոլ չի խփել։ Այս արդյունքը խաղացած խաղերի քանակով ռեկորդային էր Նիդեռլանդների հավաքականի պատմության մեջ մինչև 1979 թվականի մայիսի 22-ը, երբ այդ ձեռքբերումը գերազանցեց Ռուդ Կրոլը, ով անցկացրեց իր 65-րդ հանդիպումը հավաքականի կազմում։

### Մահ
Մահացել է 1984 թվականի դեկտեմբերի 18-ին Ռոտերդամում՝ 80 տարեկան հասակում, «Սիմեոն և Աննա» ծերանոցում։։

## Ձեռքբերումներ
;«Ֆեյենորդ»
* Նիդերլանդների չեմպիոն (4). 1927/28, 1935/36, 1937/38, 1939/40
* Նիդերլանդների գավաթակիր (2). 1929/30, 1934/35

## Ծանոթագրություններ

## Արտաքին հղումներ
* Puck van Heel на National-Football-Teams.com

 
Կատեգորիա:Նիդերլանդների հավաքականի ֆուտբոլիստներ
Կատեգորիա:Ֆեյենորդի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ